Oslo, 01.11.2020

Til alle fylkeskommuner

Deres ref.: , Vår ref.: 20/1281

Saksbehandler:

# 

# KOSTRA-rapportering for 2020

KOSTRA er Statistisk sentralbyrå (SSB) sin informasjonsportal for kommunesektoren. For at KOSTRA skal gi god styringsinformasjon til kommuner og stat, trenger vi korrekte opplysninger fra dere. Informasjon om rapporteringen finner dere her: <http://www.ssb.no/innrapportering/offentlig-sektor/kostra-innrapportering>

## Viktige frister

|  |  |
| --- | --- |
| 2. – 20. november 2020 | Testperiode:  Mulighet for testrapportering av 2020-årgangen.  Brukernavn: organisasjonsnummer, passord: 12341234 |
| 1. - 4. desember 2020 | Dere mottar pinkode for 2020 i innboksen i Altinn. |
| 2. januar – **15. februar** 2021 | Rapportering av tjenesteskjemaer, se vedlegg 1 «[Oversikt over skjemaer for 2020, fylkeskommune](https://www.ssb.no/innrapportering/offentlig-sektor/_attachment/436174?_ts=17588506eb0)» |
| 2. januar – **22. februar** 2021 | Rapportering av regnskapsdata, se vedlegg 1 «[Oversikt over skjemaer for 2020, fylkeskommune](https://www.ssb.no/innrapportering/offentlig-sektor/_attachment/436174?_ts=17588506eb0)» |
| 15. mars 2021 | Ureviderte nøkkeltall og grunnlagsdata blir publisert for 2020. |
| 15. mars – 15. april 2021 | Kontroll av publiserte tall.  Hvis tallene er feil, rett opp tallene og send inn på nytt innen 15. april.  Hvis de publiserte tallene er riktige, er du ferdig med 2020-rapporteringen til KOSTRA. |
| 15. april 2021 | Siste frist for revidert rapportering til SSB. |
| 15. juni 2021 | Korrigerte nøkkeltall og grunnlagsdata blir publisert for 2020. |
| 27. august 2021 | SSB stenger rapporteringsportalen for 2020-tall. |

# Endringer for 2020-årgangen

**Tjenesterapportering**

Se vedlegg 2: «Detaljert oversikt for rapportering 2020».

**Regnskap**

For oversikt over endringer i kontoplanen fra 2019 til 2020, se kapittel 1.6 i «Oppslagshefte til hjelp ved regnskapsrapportering for 2020» (vedlegg 3).

Som en følge av ny kommunelov og tilhørende forskrifter skal dere for regnskapsåret 2020 levere flere nye regnskapsfiler i 2021. Det gjelder konsolidert årsregnskap og regnskap fra interkommunale politiske råd (IPR) og kommunale oppgavefellesskap (KO). Rapporteringen for lånefond er utvidet til å omfatte bevilgningsregnskap (gjelder bare dem som har lånefond).

Konsolidert årsregnskap skal inneholde regnskap for alle enheter som er innenfor fylkeskommunen som rettssubjekt. Dette omfatter enhetene fylkeskasse, fylkeskommunale foretak (FKF), lånefond, interkommunale politiske råd (IPR), kommunale oppgavefellesskap (KO) og § 27-samarbeider med eget regnskap. Konsolideringen skal gjøres som forklart i kapittel 6.4 i [Hovedveileder for 2020](https://www.regjeringen.no/contentassets/bbb36cc4ebcc460b83aedfb68ca95c6d/2020/hovedveileder-2020---endelig.pdf)[[1]](#footnote-1) fra Kommunal og moderniseringsdepartementet. Hovedveilederen for 2021 gir mer utfyllende informasjon om konsolideringen.

I en overgangsperiode vil tabeller med konsoliderte regnskapsdata primært bli publisert for intern kvalitetssikring i fylkeskommunen. Hvilke tabeller som skal publiseres og hvor dere finner disse vil SSB informere nærmere om ved publiseringen i mars.

SSB utarbeider konsernregnskap for 2020 på samme måte som tidligere år. Det vil si at vi slår sammen innrapporterte enkeltregnskaper fra fylkeskassen, FKF, interkommunale samarbeider (KO, IPR og § 27-samarbeider) og IKS.

Se nærmere informasjon i vedlegg 2 «Detaljert oversikt for rapportering 2020» og vedlegg 3 «Oppslagshefte til hjelp ved regnskapsrapportering 2020».

# Rapportering

KOSTRA-skjemaene vil være tilgjengelige for rapportering på adressen: <https://skjema.ssb.no/Login.aspx>.

**Pinkode**

Alle fylkeskommuner vil få brev med pinkode fra SSB, som blir sendt til fylkeskommunen sin innboks i Altinn innen 4. desember 2020. Hvis dere ikke finner brevet i Altinn, ber vi dere om å kontakt postmottaket eller arkivtjenesten i fylkeskommunen.

Logg inn i [KOSTRA-portalen](https://skjema.ssb.no/Login.aspx) med fylkeskommunens organisasjonsnummer og pinkode, fyll ut skjemaene og send inn.

Oversikt over innrapporterte data finner dere på adressen: <https://skjema.ssb.no/xtra/mottatt.asp>.

Oversikt over innrapporterte data for 2019-årgangen finner dere ved å logge inn med 2019-pinkoden på adressen: <https://skjema2019.ssb.no/>.

**Fylkeskommunesammenslåing 1.1.2020**

Ifølge regler ved sammenslåing skal dere rapporteres for den fylkeskommunen som eksisterer innenfor det året dere rapporterer for. Det vil si at alle fylkeskommunene ved rapportering av data for 2020 skal bruke fylkeskommunenummer og organisasjonsnummer som gjelder fra 1.1.2020

**Interkommunale selskap (IKS) og samarbeid**

IKS, interkommunale politiske råd (IPR), kommunale oppgavefellesskap (KO) og vertskommunesamarbeid etter § 27 i kommuneloven av 25.09.1992 skal logge seg på portalen med eget organisasjonsnummer og tildelt pinkode. Dette gjelder uavhengig av om enhetene er innfor fylkeskommunen som rettssubjekt eller om de er egne rettssubjekt. Enhetene får tilsendt tilsvarende informasjonsbrev om rapporteringen for 2020, (vedlegg 4).

Oversikt over registrerte FKF, IPR, KO, §-27-samarbeid og IKS med særregnskap er tilgjengelig på [KOSTRA-innrapportering](http://www.ssb.no/innrapportering/offentlig-sektor/kostra-innrapportering) (vedlegg 5). Dersom det er endringer i status for noen av disse enhetene og/eller fylkeskommunen har eierinteresser i andre tilsvarende enheter enn det som fremkommer i lista, ber vi om tilbakemelding på e-post: [kostra-kommuneregnskap@ssb.no](mailto:kostra-kommuneregnskap@ssb.no). Vi ser helst at endringer i status for 2020-rapporteringen meldes innen 15. januar 2021.

**Lovhjemmel for innhenting av data**

KOSTRA-dataene blir samlet inn etter ulike lovhjemler. En oversikt over hjemlene finner dere på <https://www.ssb.no/offentlig-sektor/statistikker/kostrahoved>, under «Om statistikken» → «Bakgrunn» → «Lovhjemmel».

## Praktiske opplysninger og kontaktinformasjon

**Har dere spørsmål?**

Kontakt oss på:

* e-post [kostra-support@ssb.no](mailto:kostra-support@ssb.no)
* telefon 62 88 51 70

Vi ser gjerne at dere benytter e-post.

Svartjenesten vil være bemannet i periodene 2. – 20. november for testrapportering og 4. januar - 15. april for ordinær rapportering. Åpningstid er kl. 9.00 - 15.00 alle hverdager.

### **Kontakten mellom SSB og fylkeskommunene**

Vi anbefaler fylkeskommunene å opprette en upersonlig epostadresse til KOSTRA-rapporteringen, for eksempel KOSTRA@XXXX.fylkeskommune.no.

Vi ønsker dere lykke til med rapporteringen!

Med vennlig hilsen

Kari Solaas Paulsen

Seniorrådgiver

Vedlegg 1: [[Oversikt over skjemaer for 2020, fylkeskommune](Oversikt%20over%20skjemaer%20for%202020,%20fylkeskommune)](https://www.ssb.no/innrapportering/offentlig-sektor/_attachment/436174?_ts=17588506eb0)

Vedlegg 2: [Detaljert oversikt for rapportering fylkeskommune](https://www.ssb.no/innrapportering/offentlig-sektor/_attachment/436171?_ts=175884fcaa0)

Vedlegg 3: [Oppslagshefte til hjelp ved regnskapsrapportering for 2020](https://www.ssb.no/innrapportering/offentlig-sektor/_attachment/436148?_ts=17588244dd0)

Vedlegg 4: [Brev til inter(fylkes)kommunale selskaper, kommunale oppgavefellesskap og § 27-enheter 2020](Inter(fylkes)kommunale%20selskaper%20og%20§27enheter%2001.11.2020)

Vedlegg 5: [Liste over (fylkes)kommunale foretak (FKF, KF) og interkommunale selskap (IKS) 2020](https://www.ssb.no/innrapportering/offentlig-sektor/_attachment/435433?_ts=17565798c50)

1. https://www.regjeringen.no/contentassets/bbb36cc4ebcc460b83aedfb68ca95c6d/2020/hovedveileder-2020---endelig.pdf [↑](#footnote-ref-1)